Allmenn tannbehandling

På Vinterbro Tannlegesenter har vi satt oss som mål å gi den beste informasjonen vi kan gi til våre pasienter om deres nåværende dentale helse og hvordan de skal selv kan ta vare på sine tenner. For mange, er tannhelse lite påtakelig og lite prioritert når det kommer til bruk av ressurser. Men om tannlegen klarer å engasjere pasienten ved hjelp av visuelle hjelpemidler og ved at tannlegen selv er dypt engasjert i pasientens velvære, vil de fleste få et helt annet syn på tenner og viktigheten av vedlikehold av sine tenner. For vi på Vinterbro Tannlegesenter har sterk tro på forebygging og at pasienten selv har det avgjørende ansvaret for en god tannhelse. Klarer tannlegen å overbevise pasienten om dette, så er halve jobben gjort. Da vil man trenge tannlegen langt mindre.

Av den grunn er det av stor betydning å etablere et godt profesjonelt forhold til pasienten der man kan fremme gode vaneendringer.